**Propoziția subordonată circumstanțială de cauză (CZ)**

***Propoziția subordonată circumstanțială de cauză*** *exprimă cauza pentru care se săvârșește acțiunea din propoziția regentă și este echivalentă cu un complement circumstanțial de cauză. Răspunde**la întrebările:* ***din ce cauză?din ce pricină?*** *puse pe lângă verbul/locuțiunea verbală/adjectivul din propoziția regentă.* *Propoziția subordonată circumstanțială de cauză poate sta înainte sau după regentă și se desparte, de obicei, prin virgulă. Prezența unui corelativ în regentă* ***obligă*** *la folosirea virgulei.*

EXEMPLE: Păsările cântă, pentru că a venit primăvara. Paznicul stă de veghe, fiindcă sunt mulți hoți. Copilul este atent, deoarece îi place învățătura. Copilul atent, deoarece iubește învățătura, este apreciat de profesori.

1. Identifică felul elementelor de relație ce introduc propoziția subordonată circumstanțială de cauză

din enunțurile următoare:

1. Am întârziat, fiindcă n-a venit autobuzul. A lipsit trei zile, deoarece a fost bolnav. Că nu știe carte,

este pedepsit cu note mici. Dacă eu sunt tânăr, de asta v-ați gândit a mă păcăli. A luat notă bună, căci a învățat. Întrucât are talent muzical, va participa la un festival internațional de muzică. De n-ai bani, de aceea nu ești băgat în seamă.

1. A luat concursul, pentru că a învățat. Din cauză că a crescut, nicio haină nu-i mai este bună. A dat

declarație, din pricină că a fost martor la accident. De vreme ce am trecut proba practică, pot face parte din echipa de fotbal. Din moment ce te-ai supărat, de aceea nu te-am mai sunat. O dată ce n-ai fost acolo, de aceea l-ai înfuriat pe fratele tău.

1. Cum părinții nu erau acasă, a rămas multă vreme la bunici. M-am gândit că unde e mai aproape cu

locuința, vine mai repede a ne ajuta.

1. Indică elementele regente ale propozițiilor subordonate circumstanțiale de cauză:

* Și-a dat seama de adevăr, fiindcă băiatul se înroșise, când a fost întrebat dacă l-a ajutat pe colegul său.
* De vreme ce este atât de târziu, n-are rost să mai stau.
* Plec, deoarece trebuie să ajung devreme acasă.

1. Indică felul propozițiilor din frazele următoare:
2. Nu fi nerăbdător, căci rezolva-se-vor toate cu bine.
3. Tu să nu-ți faci nicio grijă, fiindcă munca ta nu-i de aceeași calitate cu a lor.
4. Spune-i că în viitor orice nemulțumire n-o vei mai lua în seamă, pentru că prea multe s-au trecut cu

vederea.

1. Se lăuda că va ajunge primul la școală.
2. S-a supărat pe mine, că nu am așteptat-o.
3. Acum, că s-a făcut târziu, mergem cu toții acasă.
4. Nu-i trece prin minte că ar putea greși el.
5. A fost bine că a venit.
6. Bucuria noastră a fost că a plecat repede.
7. Am aflat că a câștigat.
8. Nu mi-am dat seama că lipsește.
9. Primisem vestea că sosește în curând.
10. N-a fost nevoie să aștept mult, că a și apărut.
11. Indică adverbele/locuțiunile adverbiale corelative ale propozițiilor circumstanțiale de cauză din

frazele următoare:

* Pentru că nu l-am chemat, de aceea n-a venit.
* Pentru aceea a câștigat concursul de înot, deoarece s-a antrenat mult.
* Pentru asta ne-am certat, fiindcă m-a mințit.
* O dată ce am hotărât ceva, apoi nu mai modificăm programul.
* Pentru că nu m-ai ascultat, atunci ai greșit.
* Pentru că nu m-ai căutat, de aceea m-am supărat.
* Pentru asta n-am știut, fiindcă nu mi-ai explicat bine toată întâmplarea.

1. Realizează expansiunea complementelor circumstanțiale de cauză din enunțurile date mai jos:

* Mănâncă de flămând.
* E supărat din cauza bolii fratelui său.
* Din pricina secetei nu sunt recolte bogate.

1. Contrage propozițiile subordonate circumstanțiale de cauză din enunțurile următoare în

complementele corespunzătoare:

1. *”Nu; nu te las, pentru că te iubesc*.” (I.L.Caragiale)
2. ”*Nu te mânia pe lucruri, căci puțin le pasă lor de asta*.” (Marc Aureliu)
3. ”- *Harap-Alb, pentru că ești așa de bun și te-ai ostenit de ne-ai făcut adăpost, vreu să-ți fac eu un*

*bine...”* (I. Creangă)

1. *”- Nu te face, fata mea, pui de cuc, în cuib de cioară, că nu-ți este firea pentru aceasta.”* (I. Slavici)
2. ”*Atunci copila părintelui, cum era sprințară și plină de incuri, a bufnit în râs.”* (I.Creangă)
3. ”*Voia să fie foarte mult poveștile și pe moș Ilie, făcusem cunoștință de-aproape cu o chisea mare de*

*tutun.”* (M. Sadoveanu)

1. Alcătuiește enunțuri în care conjuncția subordonatoare *”că”* să introducă următoarele propoziții

subordonate: CD, CI, CZ.

1. Formulează enunțuri după schemele date:

* PP CZ AT
* CZ PP PP
* PP SB CZ

1. Completează spațiile libere cu subordonate cauzale potrivite:
2. Nu i-a dat atenție pentru că...................................................
3. Mircea nu a putut merge la plajă deoarece...........................
4. Nu au ieșit din casă din pricină că........................................
5. I-am dat numărul de telefon fiindcă.....................................
6. Alcătuiește câte o propoziție cauzală introdusă prin locuțiunile conjuncționale ”*din cauză că”, ”o dată ce”, ”de vreme ce”.*
7. Realizează expansiunea complementelor circumstanțiale de cauză din enunțurile următoare:

* Din cauza ninsorii, n-am putut veni.
* Sportivul, alergând, a obosit.
* ”*De ciudă, căpetenia dușmană a dat poruncă să se zidească peștera la gură.”* (Al. Mitru)
* ”*Modificarea asta a adus-o chiar Vasile, de frică să nu fim de bănuit.”* (M. Preda)

1. Pune virgulele necesare în textul următor:

Mergând în excursie am constatat că primăvara se instalase deplin pe plaiurile noastre întrucât

câmpul înverzise și copacii înfloriseră. Am văzut și berzele reîntoarse la vechile cuiburi fiindcă se încălzise. Râurile de munte își umflaseră apele pentru că zăpezile se topiseră brusc. Deoarece am oprit într-o poiană cu toporași am cules cu plăcere un buchet.

BIBLIOGRAFIE:

1. Dumitriu Amalia, Jianu Mihaela, Mihăilă Constanţa-Valentina, „*Gramatică. Clasa a VIII*-a”, ed. Cartea de buzunar, Bucureşti, 2005, pag. 65.
2. Iancu Marin, *„Limba şi literatura română. Manual pentru clasa a VIII-a”,* ed.Corint, Bucureşti, 2008, pag.217-218.
3. Crişan Alexandru, Dobra Sofia, Sâmihăian Florentina, „*Limba română. Manual pentru* *clasa a VIII-a*”, ed. Humanitas Educaţional, Bucureşti, 2012, pag. 201-203.

Profesor,

Sandu Anisoara